Иван Вазов
Разтъжил се Бунарджикът…

chitanka.info

Разтъжил се Бунарджикът:

зима наближава,

де са мойте треви, цветя

и шумна дъбрава?

Ясно слънце хладно свети,

близко е сланата.

Гъсти мъгли често лазят

мен по рамената.

Недей тъжи, Бунарджико,

зима йоще няма.

Тя е само у нас дошла

ранна и голяма.

В наште жили мраз владее

и мъгла в главите,

грейна лъча веч невидим

да ни сгрей душите.

И за тебе зима до ще…

Но зима не трае:

тебе тя ще пак остави,

а нас? Не се знае.

Пловдив, 14 ноември 1882

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.